2020. gada 7. aprīlī Noteikumi Nr. 198

Rīgā (prot. Nr. 22 21. §)

**Grozījumi Ministru kabineta 2016. gada 13. decembra noteikumos Nr. 790 "Noteikumi par zvejas tiesību izmantošanu privātajos ūdeņos"**

Izdoti saskaņā ar [Zvejniecības likuma](https://likumi.lv/ta/id/34871-zvejniecibas-likums)  
[13. panta](https://likumi.lv/ta/id/34871-zvejniecibas-likums#p13) otrās daļas 2. punktu

1. Izdarīt Ministru kabineta 2016. gada 13. decembra noteikumos Nr. 790 "Noteikumi par zvejas tiesību izmantošanu privātajos ūdeņos" (Latvijas Vēstnesis, 2016, 245. nr.) šādus grozījumus:

1.1. svītrot 18. punktu;

1.2. izteikt 21., 22. un 23. punktu šādā redakcijā:

"21. Ja privāto ūdeņu īpašnieks viņam piederošās rūpnieciskās zvejas tiesības iznomā vai pilnvaro tās izmantot citu juridisko vai fizisko personu, ir jāievēro viņam konkrētajos ūdeņos noteiktais zvejas limits vai pēc kopīpašuma ūdeņu īpašnieku savstarpējas vienošanās panāktā zvejas limita un rūpnieciskās zvejas rīku izvietošanas vietu vai teritoriju sadale.

22. Privāto ūdeņu īpašnieks, kam pieder zvejas tiesības, mēneša laikā pēc šo noteikumu 17. punktā minētā iesnieguma iesniegšanas un maksājuma veikšanas pašvaldībai par rūpnieciskās zvejas tiesību izmantošanu var saņemt pašvaldībā rūpnieciskās zvejas atļauju (licenci) un zvejas žurnālu papīra formā, ja zvejas dati netiek reģistrēti elektroniski Zemkopības ministrijas valsts informācijas sistēmā "Latvijas zivsaimniecības integrētā kontroles un informācijas sistēma".

23. Ja privāto ūdeņu īpašnieks viņam piederošās rūpnieciskās zvejas tiesības ir iznomājis vai pilnvarojis tās izmantot citu personu, attiecīgā persona, lai saņemtu zvejas atļauju (licenci), veic maksājumu pašvaldībai par rūpnieciskās zvejas tiesību izmantošanu un papildus šo noteikumu 22. punktā minētajiem dokumentiem pašvaldībā iesniedz arī pilnvarojuma vai nomas līguma kopiju, kā arī maksājumu apliecinošu dokumentu.";

1.3. aizstāt 32.1. apakšpunktā vārdu "dienestu" ar vārdiem "Valsts vides dienestu";

1.4. aizstāt VII nodaļas nosaukumā vārdu "jautājums" ar vārdu "jautājumi";

1.5. papildināt noteikumus ar 36. punktu šādā redakcijā:

"36. Valsts vides dienesta izsniegtās rūpnieciskās zvejas atļaujas (licences) ir spēkā līdz licencē norādītā derīguma termiņa beigām."

2. Noteikumi stājas spēkā 2020. gada 1. jūlijā.

Ministru prezidents A. K. Kariņš

Zemkopības ministrs K. Gerhards